id en en en en id en en fr ms ca id en en en id en en fr ms ca id id ms id id id id id ms id id id id id id ms ms id ms id id id id ms id id ms ms id id en en en de en en nl en en en en id id en id en id en ms fr en id id en id en id id id en en ms en id id en la en id en en en id en it en ms id en en en ms en en en en en fa en en en en en en es en en ms en fr en en en en en id en en
Resolusi Konflik Berpandukan Teknik Q3:159 – Saifulislam.Com
Thursday , September 1 2022
Semasa berlakunya perang Uhud pada bulan Shawwal tahun ke-3H, pasukan pemanah yang ditugaskan oleh Rasulullah sallallaahu alayhi wa sallam telah melanggar arahan Baginda, lalu meninggalkan lokasi mereka untuk mendapatkan harta rampasan perang yang ditinggalkan oleh musuh. Tindakan ini telah memecah belahkan kesatuan tentera Islam dan mengakibatkan kekalahan.
Sayyid Qutb di dalam Tafsir fi Dzilal al-Quran mengaitkan peristiwa ini dengan firman Allah:
Maka dengan sebab rahmat (yang melimpah-limpah) dari Allah (kepadamu wahai Muhammad), engkau telah bersikap lemah-lembut kepada mereka (sahabat-sahabat dan pengikutmu), dan kalaulah engkau bersikap kasar lagi keras hati, tentulah mereka lari dari kelilingmu. Oleh itu maafkanlah mereka (mengenai kesalahan yang mereka lakukan terhadapmu), dan pohonkanlah ampun bagi mereka, dan juga bermesyuaratlah dengan mereka dalam urusan (peperangan dan hal-hal keduniaan) itu. kemudian apabila engkau telah berazam (sesudah bermesyuarat, untuk membuat sesuatu) maka bertawakalah kepada Allah, sesungguhnya Allah Mengasihi orang-orang yang bertawakal kepadaNya. [Aal Imraan 3: 159]
Di dalam ayat ini, Allah SWT menggariskan 4 langkah penyelesaian yang diambil oleh Rasulullah sallallaahu alayhi wa sallam dalam mengendalikan kelompok tentera Islam yang telah melakukan kesalahan. Langkah-langkah tersebut adalah:
Memohon keampunan daripada Allah untuk pesalah
Bermesyuarat dan mendapatkan maklum balas pesalah
Membuat keputusan dan memulihkan kepercayaan
Berikut adalah keterangan mengenai empat langkah ini:
Pendekatan dakwah terhadap golongan asi bermula dengan tindakan memaafkan kesalahan tersebut.  Memaafkan bukan bermaksud menafikan kesalahan itu sebagai satu kesalahan, tetapi menerimanya sebagai sesuatu yang telah terjadi, ia tidak boleh diubah, dan memaafkan adalah bertujuan untuk memperbaiki keadaan kepada yang lebih baik.
Memaafkan juga bermaksud memberikan peluang yang seterusnya kepada pesalah untuk berusaha menebus kesalahannya. Ia diperlukan untuk membuka ruang dakwah dan islah kepada pesalah. Ruang ini diperlukan untuk mesej-mesej dakwah dan pemulihan diri disampaikan dan seterusnya diambil secara positif oleh pesalah untuk beliau bertaubat dan berusaha menyambung kehidupan secara yang lebih baik.
MEMOHON KEAMPUNAN DARIPADA ALLAH UNTUK PESALAH
Pendakwah tidak mempunyai otoriti yang mutlak untuk memaafkan keseluruhan salah laku pesalah. Mungkin sebahagian daripada salah laku itu adalah ke atas dirinya, manakala sebahagian lain adalah kesalahan terhadap orang ramai dan seterusnya kesalahan kepada Allah sendiri. Justeru, pendakwah disarankan oleh ayat ini supaya memohon keampunan daripada Allah untuk golongan asi.
Memohon keampunan ini akan memperbaiki sisi pandang pendakwah kepada golongan asi. Apabila seseorang itu melakukan kesalahan, secara otomatik pesalah akan merosot status sosialnya, manakala orang yang tidak bersalah berada di kedudukan yang lebih tinggi. Jurang antara pesalah dengan pendakwah menyulitkan proses penyampaian mesej dakwah apabila dia disampaikan secara atas ke bawah. Pendekatan yang sedemikian rupa mungkin akan kedengaran seperti hendak mengajar, menuduh salah dan menimbulkan persepsi negatif yang menjejaskan suasana untuk golongan asi menerima nasihat dan seterusnya melakukan perubahan.
Apabila pendakwah memaafkan pesalah, kedudukan pesalah akan dipulih kepada status yang lebih baik. Apabila pendakwah memohon keampunan Allah untuk pesalah, kedudukan pendakwah direndahkan di hadapan Allah dan seterusnya menemukan kedua belah pihak ini secara yang lebih sejahtera.
Apabila pendakwah dan asi berada pada kedudukan yang dekat melalui proses memaafkan dan beristighfar, barulah langkah penyampaian mesej dakwah langsung yang seterusnya dapat dilakukan.
MENDAPATKAN MAKLUM BALAS MELALUI PERBINCANGAN DUA HALA
Selepas memaafkan dan memohon keampunan daripada Allah untuk asi, Allah memerintahkan melalui  Q3:159 ini agar pendakwah dan pesalah berbincang secara dua hala (syura). Di dalam konteks pendekatan dakwah, proses (وأمرهم شورى بينهم) ini amat penting kerana ia membantu pendakwah memahami perspektif asi semasa melakukan kesalahan berkenaan. Adakah ia berlaku kerana semata-mata dorongan nafsu, atau berlakunya salah faham, kejahilan, di bawah pengaruh sedar dan kemungkinan-kemungkinan yang lain.
Proses mendapatkan maklum balas ini penting agar mesej dakwah yang hendak disampaikan, menepati konteks asi. Ia juga membantu meyakinkan asi bahawa nasihat yang disampaikan oleh pendakwah adalah untuk kebaikan dirinya sendiri.
Perlu ditekankan, proses syura tersebut menekankan satu aspek yang sangat penting iaitu berlakunya komunikasi dua hala. Pendakwah bukan menekankan pendapat beliau semata-mata, tetapi memberikan ruang yang secukupnya kepada asi untuk menjelaskan pendapat beliau.
MEMBUAT KEPUTUSAN DAN BERTAWAKKAL
Pada bahagian yang seterusnya, melalui ayat yang sama, pendakwah dikehendaki berusaha menyempurnakan proses penyelesaian konflik bersama asi hingga mencapai sebuah keputusan (فإذا عزمت).  Perbincangan antara pendakwah dan mad’u (dalam konteks ini, asi) hendaklah sampai kepada keputusan yang boleh menjadi titik pegangan terutamanya bagi asi itu sendiri.
Apabila keputusan itu telah dicapai, Allah memerintahkan supaya kita bertawakkal kepada Allah (فتوكل على الله). Di dalam konteks pendekatan dakwah, konsep tawakkal ini menterjemahkan pemulihan kepercayaan kepada asi untuk beliau berusaha memperbaiki dirinya sendiri berbekalkan hasil perbincangan dan keputusan yang telah dibuat.
Kesalahan yang dilakukan oleh asi, telah menyebabkan rasa percaya asi kepada dirinya terjejas. Lanjutan daripada itu, rasa percaya orang di sekeliling terhadap dirinya juga menghadapi masalah. Tiada rasa percaya diri dan percaya masyarakat kepada diri asi mengundang pelbagai persepsi negatif secara luaran – dalam (outside-in) mahu pun dalaman-luar (inside-out).  Oleh yang demikian, melalui ayat ini, Allah memerintahkan kepada pendakwah supaya membantu asi memulihkan kepercayaan dalaman dan luaran untuknya.
Asi diberi keyakinan untuk meneruskan kehidupan dengan kekuatan untuk tidak lagi mengulangi kesalahannya. Dan individu di sekeliling bekas asi itu juga hendaklah percaya dengan keupayaan beliau untuk berubah dengan tidak mengintip-intip tingkah laku beliau, sebaliknya meletakkan pergantungan yang bulat kepada Allah SWT.
Semoga bermanfaat buat panduan semua.
Tags aal imraan conflict konflik resolusi resolution tadabbur
Previous 29 Mei 1453: Pensejarahan Pembukaan Constantinople
Next Kerana Aku Seperti Air
Gelombang ‘Buku Islamik’ Pusingan Seterusnya
APA ITU WANITA: SOALAN MUDAH JADI SUSAH DI ERA PASCA KEBENARAN
Bacaan Untuk Guru Baharu
Mendidik Anak Remaja: Semasa Semua Strategi Tidak Menjadi
Mendidik anak remaja di akhir zaman ini amat mencabar. Kita perlu bersaing dengan pelbagai faktor …
18/01/2013 at 3:38 PM
Terima kasih ustaz, memaafkan tu bagai air yang memadam jiwa yang tengah kepanasan, mendidik jiwa dan juga menyapa jiwa, sungguh lembut sifat pemaaf sehingga dapat menyantuni jiwa-jiwa yang lain.
Saya rasa kalau kita terus terus menghukum orang yang buat salah boleh jadi jiwa dia sedih, hambar kemudian terus menjauhkan diri dari rahmat dan kasih sayang Allah.
Saya suka baca artikel ni tiada nilai meninggi diri dalam diri pendakwah.. betul-betul mendidik diri kita untuk menjadi pendakwah. Terima kasih akan saya sematkan nasihat ustaz di dalam hati.
🙂 May Allah bless you and your family
21/01/2013 at 10:30 AM
Alhamdulillah. Artikel yang sangat baik penulisannya, dari atas ke bawah sehingga kesimpulan.
Bykkan artikel tafsiran ayat Al-Quran mcm ni ustaz. Senang faham. Cerah benar rasanya. Simple, padat.
23/01/2013 at 9:49 PM
salam..”asi” itu apa maknanya ustaz? Terima kasih
07/06/2014 at 6:15 PM
Asi itu diambil dari perkataan عاصي di dalam bahasa arab yang membawa maksud pelaku maksiat/pesalah.
06/02/2013 at 4:22 PM
salam, ustaz atau sesiapa yang boleh menjawab soalan saya ni..
kalau saya sudah memaafkan seseorang, setiap malam menyedekahkan pahala fatihah dan bercakap dengan nya secara saya pejam mata dengan menyatakan saya telah memaafkan dia dan menyayangi dia..tetapi saya tidak mampu lagi bertemu dgn dia kerana tidak mampu di sakiti hati saya lagi bagai mana ya?
14/02/2013 at 2:43 AM
“…tidak mengintip-intip tingkah laku beliau, sebaliknya meletakkan pergantungan yang bulat kepada Allah SWT…”
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved